সৈয়দপুর হাই স্কুল এক্স স্টুডেন্ট এসোসিয়েশনের আয়োজনে সোমবার সকাল ১১টায় স্কুলের মাঠে দিনব্যাপী উৎসবের উদ্বোধন করেন কুমিল্লা মহানগর আওয়ামীলীগের সভাপতি বীর মুক্তিযোদ্ধা আ ক ম বাহাউদ্দিন বাহার এমপি। দিনব্যাপী চার পর্বের অনুষ্ঠানের শুরুতে উদ্বোধনী পর্বে অতিথিবৃৃন্দ বক্তব্য রাখেন। এতে সাবেক ও বর্তমান ছাত্র-ছাত্রীদের অংশগ্রহণে অনুষ্ঠানটি তিন প্রজন্মের এক মিলনমেলায় পরিণত হয়। পুর্নমিলনী উপলক্ষে সৈয়দপুর হাই স্কুলকে বর্ণীল সাজে সাজানো হয়। বিশাল মাঠে প্যান্ডেল করে বসার ব্যবস্থা করা হয়। স্কুলের সাবেক ও বর্তমান শিক্ষার্থীরা সূবর্ণ জয়ন্তী অনুষ্ঠানটি উদযাপন করে এক অন্য রকম আনন্দঘন পরিবেশে। এদিকে বহুদিন পর দল বেঁধে প্রিয় ক্যাম্পাসে প্রবেশ, সম্মিলিত কণ্ঠে স্মৃতি জাগানিয়া গান, আনন্দঘন পরিবেশে স্মৃতিচারণ ও আড্ডায় মুখর একটি দিন কাটিয়েছে বিশেষ করে বিদ্যালয়ের প্রাক্তন শিক্ষার্থীরা। বর্ণিল আয়োজন আর মনোমুগ্ধকর কথামালার ফুলঝুঁড়িতে ময়নামতি-লালমাই পাহাড়ের পশ্চিমাংশের জনপদের শিক্ষা-সংস্কৃতি ও প্রবাসী অধ্যূসিত চারণভূমিখ্যাত কালিরবাজার ইউনিয়নের স্বনামধন্য বিদ্যাপীঠ সৈয়দপু হাই স্কুল মাঠে বসেছিল প্রাণের মিলনমেলা। গুণীজন সংবর্ধনা, স্মরণিকা প্রকাশ, সাংস্কৃতিক অনুষ্ঠান, স্মৃতিচারণ, আড্ডা, র‌্যাফেল ড্র আর আপ্যায়নসহ নানা বর্ণিল আয়োজনের মধ্য দিয়ে পুর্নমিলনী উদযাপন হয়। বিকালে মনোজ্ঞ সাংস্কৃতিক অনুষ্ঠানে শিল্পীরা গান পরিবেশন করে অনুষ্ঠানস্থল মাতিয়ে তোলেন।